Konduktometer

Konduktometer (tiež konduktomer) je zariadenie na meranie elektrickej (elektrolytickej) špecifickej vodivosti. Konduktometer využíva buď striedavé napätie alebo prúd na zníženie vplyvu impedancie fázového rozhrania, alebo využíva prúd s dostatočne vysokou frekvenciou. Konduktometer sa používa pri konduktometrii. 

Konduktometer pozostáva z dvoch elektród so spoločným elektrolytom. Konduktometer je teda typ galvanického článku. Vodiče prvej triedy sú pliešky v tvare štvorca s rovnakou plochou, ktoré sú usporiadané planparalelne (rovnobežne). Materiály vodičov prvej triedy sú inertné kovy ako platina alebo zlato. Vplyv geometrického usporiadania konduktometra na pozorovanú hodnotu vodivosti sa odstraňuje kalibráciou konduktometra za použitia roztokov chloridu draselného so známou tabelovanou koncentráciou. Kalibráciou sa získa odporová konštanta C vo vzťahu špecifickej vodivosti κ: G = C · κ. Získaná hodnota vodivosti sa zobrazuje na konduktometri napríklad v jednotkách mikrosiemens na centimeter (μS/cm).

 Špecifické vodivosti κ pri 295 K 
MateriálŠpecifická vodivosť κZdroj Vodiče prvej triedyzlato4,6 . 107 S/mstriebro6,2 . 107 S/mmeď5,9 . 107 S/mortuť1,0 . 106 S/mplatina9,6 . 106 S/mgrafit (293 K)7,3 . 104 S/mdiamant3,7 . 10-1 S/mkremík (273 K)30 S/mgermánium2,2 S/mselén (273 K)100 S/m Vodiče druhej triedyvoda3,8 . 10-6 S/m1 M roztok chloridu draselného (298 K)11,1397 S/m0,1 M roztok chloridu draselného (298 K)12,88 mS/cm0,01 M roztok chloridu draselného (298 K)1413 μS/cm0,001 M roztok chloridu draselného (298 K)147 μS/cmroztavený chlorid sodný (1273 K)400 S/m85 % oxid zirkoničitý + 15 % oxid ytritý (1273 K)500 S/m

 Referencie 

 Pozri aj 

 konduktometrická titrácia

Kategória:Elektrochémia
Kategória:Laboratórne vybavenie
Kategória:Meracie prístroje